stanford-oval/wikipedia huggingface dataset:
Valkealampi (Suojärven piiri)

| Valkealampi Валкеалампи Светлое, Svetloje |
| --- | --- |
Maanosa:  Eurooppa
Valtiot:  Venäjä
Alue:  Karjalan tasavalta
Piiri:  Sortavala, Suojärvi
Koordinaatit:  62°09′19″N, 30°51′28″E
Vesistöalue ja valuma-alueen tietoja
Päävesistöalue:  Nevan vesistö
Valuma-alue:  Jänisjoen vesistöalue Jänisjärven lähialue Kiekuanjoen valuma-alue
Järvinumero:  01040300211102000013414
Mittaustietoja
Pinnankorkeus:  102,4 m  
Pituus:  1,6 km  
Leveys:  0,68 km  
Pinta-ala:  0,7 km²  
Saaria:  3 
 fiValkealampi 
Valkealampi (ven. Валкеалампи, Светлое, Svetloje) on Venäjällä Karjalan tasavallan Sortavalan ja Suojärven piireissä sijaitseva järvi.
Maantietoa

Valkealampi on 1,6 kilometriä pitkä, noin 700 metriä leveä, ja sen pinta-ala on noin 70 hehtaaria. Lampi sijaitsee valuma-alueen luoteisosassa metsämaastossa loivassa painaumassa. Lammen muoto on pitkänomainen ja siinä on satelliittivalokuvien perusteella kolme puuluotoa. Rantaviiva mutkittelee niin, että niemet ja lahdet vuorottelevat toisiaan. Pohjoisrannat ovat soistuneita, samoin on itäosassakin. Lammella tai sen lähiympäristössä ei ole asutusta eikä lammelle tule tietä. Alueen piirijako seuraa järven itäistä rantaa niin, että järvi jää vähintään suureksi osaksi Sortavalan puolelle.
Vesistösuhteita

Valkealampi kuuluu Nevan vesistöalueessa Laatokan valuma-alueen Jänisjoen vesistöalueeseen, jossa Kiekuanjoki laskee Jänisjärveen. Jänisjärvi laskee vuorostaan Laatokkaan, jonka laskujoki Neva laskee Pietarissa Itämeren Suomenlahteen.
Lammen laskupuro alkaa sen pohjoisrannasta ja se kiertää pohjoispuolella sijaitsevalla suolla pienten lampien kautta. Sitten virtaa kuusi kilometriä kapeaa laaksoa myöten alas ja yhtyy siellä Kiekuanjokeen, joka sitten laskee Kuhilaslammen läpi Jänisjärveen.
Lähteitä > Huomioita

1 2  Asia on luettu venäjänkielisen Wikipedian artikkelista ru:Валкеанлампи, jossa sille on lähde.
1 2 3 4 5 6 7  Asia katsottu ja mitattu Internetin karttapalveluista kuten esimerkiksi Google Earth, GeoMixer tai ACME.
Van der Wouden oireyhtymä

Van der Wouden oireyhtymä on autosomissa vallitsevasti periytyvä oireyhtymä, joka aiheuttaa keskeisimpänä piirteenään tois- tai molemminpuoleisen huuli- ja/tai suulakihalkion. Se erottuu tavallisemmista halkioista alahuulen keskilinjan molemmin puolin sijaitsevilla pienillä nystyillä tai kuopilla, joista useimmiten erittyy sylkeä tai limaa.
Van der Wouden oireyhtymä ilmenee joskus suulaen piilohalkiona, jota peittää ehjä limakalvo ja joka on siten vaikea havaita. Joissain tapauksissa ainoana halkio-oireena suulaen pehmeässä takaosassa ilmenee kaksiosainen kitakieleke. Van der Wouden oireyhtymään voi liittyä hampaiden puuttumista. Harvinaisissa tapauksissa halkiota ei lainkaan esiinny vaan hampaiden puuttuminen on ainoa oire. On myös mahdollista, että alahuulen pienet kuopat esiintyvät ainoina poikkeavuuksina.
Noin 70 %:ssa tapauksista Van der Wouden oireyhtymä johtuu IRF6-geenin mutaatiosta. Saman geenin mutaatioista aiheutuu polvitaipeen pterygiumoireyhtymä. Joskus Van der Wouden oireyhtymä johtuu GRHL3-geenin mutaatiosta. Van der Wouden oireyhtymä saattaa johtua joskus sporadisista uusista mutaatioista. Osassa tapauksista geenivirhe jää tunnistamatta. Van der Wouden oireyhtymän katsotaan olevan taustalla muutamassa prosentissa kaikista huuli-/suulakihalkioista. Oireiston esiintyvyydeksi on arvioitu 1/35 000–1/100 000. Sen aiheuttavan mutaation penetranssi ei ole täydellinen eli kaikilla oireita ei välttämättä ilmene tai ne voivat ilmetä vain minimaalisina muutoksina.
Van der Wouden oireyhtymän merkittävin piirre eli huuli-/suulakihalkio on korjattavissa leikkauksilla. Hoitomuotoihin kuuluu myös puheterapia. Lisäksi puheen ongelmia saatetaan pyrkiä korjaamaan kirurgisesti.
Valtioneuvos

Valtioneuvos voi tarkoittaa seuraavia:
valtioneuvos (Suomi), Suomen itsenäisyyden aikana vuodesta 1930 alkaen myönnetty arvonimi
valtioneuvos (Venäjä), Venäjän keisarikunnassa ja Suomen suuriruhtinaskunnassa käytössä ollut virka-arvo ja arvonimi (5. arvoluokka)
todellinen valtioneuvos, Venäjän keisarikunnassa ja Suomen suuriruhtinaskunnassa käytössä ollut korkeampi arvonimi (4. arvoluokka)
valtioneuvos (Saksa), (saks. Staatsrat), joidenkin korkeiden virkamiesten virkanimike muutamissa Saksan osavaltioissa.
valtioneuvos (ruots. statsråd), Ruotsin hallituksen jäsen eli ministeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Valtioneuvos”, voi hakea sivunnimihaulla, laajalla sivunnimihaulla tai tekstihaulla.
Valtionagronomi (Ruotsi)

Valtionagronomi (ruots. statsagronom) on Ruotsissa 1900-luvun puolivälistä alkaen ollut nimike, jota käytetään Ruotsin maatalousyliopiston korkeassa tieteellisessä virassa olevasta henkilöstä.
Historiallisesti nimitystä valtionagronomi on käytetty Ruotsissa valtion palkkaamista agronomeista, jotka antoivat maataloudessa opetusta tai teknistä neuvontaa. 1858 nimike muuttui valtion maatalousinsinööriksi ja valtionagronomi-nimike siirtyi muuhun käyttöön.
Käännös suomeksi
Udalgurin piirikunta

Udalgurin piirikunta (assamiksi ওদালগুৰি জিলা, Odālaguri jilā, bengaliksi ওদালগুরি জেলা, Odālaguri jelā) on yksi Intian Assamin osavaltion 27 piirikunnasta. Piirikunta rajautuu lännestä Baksan piirikuntaan, etelästä Darrangin piirikuntaan, idästä Sonitpurin piirikuntaan ja pohjoisesta Bhutaniin ja Arunachal Pradeshiin.
Uddeholm

Uddeholmin tehtaita 1980-luvulla.
Uddeholm on noin 600 asukkaan taajama Hagforsin kunnassa Ruotsin Värmlannin läänin pohjoisosassa.
Uddeholmin kylä kasvoi aikoinaan rautaruukin ympärille, josta kehittyi 1950-luvulla suurimmillaan ollut teräs- ja metsäteollisuuskonserni Uddeholm. Sillä oli 1960-luvun alussa 14 500 työntekijää ja tehtaita eri puolilla Värmlantia. Nykyisin tätä teollisuusperinnettä jatkaa Uddeholmissa itävaltalaisen Böhlerin vuonna 1991 ostama työkaluterästehdas Uddeholm AB.
Valkealampi (Kangasniemi, Tarvola)

| Valkealampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  62°08′23″N, 26°40′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Härkäjärven valuma-alue (14.96)
Laskujoki:  Turripuru Koivupuruun 
Järvinumero:  14.963.1.014
Mittaustietoja
Pinnankorkeus:  169,9 m  
Pituus:  440 m  
Leveys:  130 m  
Rantaviiva:  0,92 km  
Pinta-ala:  3,921 ha  
Saaria:  ei saaria 
 fiValkealampi 
Valkealampi tai Valkeislampi on Etelä-Savossa Kangasniemellä  Tarvolan lähellä sijaitseva lampi.
Maantietoa

Lampi on 440 metriä pitkä, 130 metriä leveä, ja sen pinta-ala on 3,9 hehtaaria. Lammella ei ole kartan mukaan saaria.  Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Härkäjärven valuma-alueella (14.96), jonka Ylemmäisen valuma-alueeseen (14.963) se kuuluu. Lammen vedenpinnan korkeus on 169,9 metriä mpy.
Veikko Sinisalo (soutaja)

Veikko Sinisalo (s. 11. lokakuuta 1964 Kotka) on suomalainen soutuvalmentaja ja entinen soutaja. Hän toimii Tšekin soutumaajoukkueessa valmentajana.
Sinisalo voitti soutu-urallaan useita Suomen mestaruuksia ja hän osallistui kolmiin maailmanmestaruuskilpailuihin, joissa hän sijoittui parhaimmillaan kahdeksanneksi.
Urheilu-uran jälkeen Sinisalo toimi Suomen Soutuliiton hallituksessa ja valmennuksen johtajana. Hän valmensi myös Pekingin olympialaisissa 2008 hopeaa kevyessä pariairokaksikossa voittaneita Sanna Sténiä ja Minna Niemistä. Sinisalo nimettiin samana vuonna Vuoden lähivalmentajaksi.
Tärännön piiri

| Tärännön piiri |
| --- | --- |
 Tärännön kirkko
 fiTärännön piiri 
 67°09′22″N, 22°38′10″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Pajalan kunta
Piirikoodi:  325023
Väestö
Väkiluku (2022):  660 
Tärännön piiri (ruots. Tärendö distrikt) sijaitsee Pajalan kunnassa Ruotsissa. Sen väkiluku on 660  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Pajalan kunnan piirit
Vanity

Vanity viittaa muun muassa seuraaviin:
Vanity, oik. Denise Matthews (1959–2016) kanadalainen näyttelijä ja laulaja
Vanity/Nemesis, sveitsiläisen metalliyhtye Celtic Frostin albumi vuodelta 1990.
Vanity (1649), alus
HMS Vanity (D28), Amiraliteetin V-luokan hävittäjä.
Täysteräväpiirto

Täysteräväpiirto on merkintä, jolla teräväpiirtotelevisiot ja muut näytöt määritellään kuuluvaksi niihin näyttöihin, jotka yltävät 1 920 × 1 080 pikselin tarkkuuteen (1080i ja 1080p). Merkinnästä käytetään myös nimitystä Full HD erityisesti markkinointiterminä. Teräväpiirtotelevision tarkin nykyinenmilloin? kuvatarkkuus sisältää 2 073 600 pikseliä. Kuvaformaatti 1080p antaa parhaimman käsityksen täysteräväpiirron tarkkuudesta. Kuva on käytännössä yhtä tarkkaa kuin 1080i, joka on saman kuvatarkkuuden lomitettu kuva. 1080p:tä pidetään standardina filmille kuvatun materiaalin (muun muassa useimmat elokuvat) levityksessä täysteräväpiirtoisena HDTV:ssä. Televisioiden ja videotykkien kohdalla täysteräväpiirrolla tarkoitetaan, että laite pystyy näyttämään 1 920 × 1 080 -tarkkuuden kuvaa ilman skaalausta. Kyseiset laitteet voivat toistaa siis 1080i- ja mahdollisesti 1080p-tarkkuuden videota. Yleensä täysteräväpiirtotermiä käytetään HD ready -termin kanssa, jolloin laitteen HD ready -ominaisuuksien lisäksi kuluttajalle selviää, että laite voi toistaa 1 920 × 1 080 -tarkkuuden videota.
Videokameroissa ja digikameroissa täysteräväpiirtotermiä käytetään kuvaamaan kameran mahdollisuutta kuvata 1080i- ja mahdollisesti myös 1080p-materiaalia.
1080p-kuva

Digitaalisessa lähetyksessä eli DVB-standardissa 1080p-kuvan kuvataajuudet on määritelty 24, 25 ja 30 kuvaan per sekunti. Kuvan viemän kaistanleveyden takia vielä ei ole  määritelty 50 tai 60 ruudun kuvanpäivitystä, vaan nämä saattavat tulla käyttöön parempien pakkausalgoritmien ja siirtoteiden kehityksen myötä. PAL-standardin SDTV:ssä kuva päivitetään Euroopassa lomitettuna 50 kertaa, ja se on siten hieman sulavampi kuin filmille kuvattu 24 kertaa päivittyvä kuva. Lomitetun kuvan on yleisesti havaittu toimivan paremmin urheilulähetyksissä, joissa kuvataan liikettä tai kamera on paljon liikkeessä.
Video- ja digikameroissa täysteräväpiirtotermiä käytetään kuvaamaan kameran mahdollisuutta kuvata 1080i- ja mahdollisesti myös 1080p-materiaalia.
Jotkin elokuvat, kuten Star Wars: Episodi III – Sithin kosto, Klik! ja muutamat sarjat on kuvattu suoraan täysteräväpiirron 1080p-digitaaliformaatissa ja myös leikattu siinä muodossa. 35 mm:n filmin tarkkuus ylittää 1080p:n tarkkuuden, vaikka filmin ja digitaalikuvan laatua onkin vaikeaa verrata suoraan keskenään. Kuvan laatu riippuu myös HDTV:ssä yleisesti käytetyn MPEG-2- tai MPEG-4-pakkausalgoritmien tuottamasta bittivirran määrästä.
Unkarin väestö

Unkarin väestökehitys vuosina 1715–2008.
Unkarin väestö  koostuu Unkarin asukkaista, joiden määrä, eli Unkarin väkiluku vuonna 2022 oli 9 689 010.
Väestön ikärakenne

Muiden lännen teollistuneiden valtioiden tavoin Unkarin väestökin ikääntyy vähitellen. Alle 15-vuotiaita on väestöstä 15,9 %, 15–65-vuotiaita on 68,6 % ja yli 65-vuotiaita 15,5 %. Kokonaishedelmällisyysluku (lapsiluvun odote) on hyvin matala, 1,3 lasta jokaista naista kohden. Elinajan odote oli vuonna 2005 miespuolisilla unkarilaisilla 68,3 vuotta ja naispuolisilla 76,5 vuotta.
Unkarin väestön suurimman osan muodostavat unkarilaiset (89 %). Muita kansallisuuksia ovat romanit (5 %), saksalaiset (2,6 %), romanialaiset (2 %), serbit (1 %), slovakit (1 %), ruteenit (0,9 %) ja jenishit (0,5 %).
Unkarin väestöjakauma 1920–1980 (lähde: História 1991 / 2–3)
| kansallisuus | 1920 | 1930 | 1941 | 1949 | 1960 | 1970 | 1980 |
| --- | --- | --- | --- | --- | --- | --- | --- |
| unkarilainen | 7 155 973   89,6 % | 8 000 335   92,1 % | 11 881 455   80,9 % | 9 076 041   98,6 % | 9 786 038   98,2 % | 10 166 237   98,5 % | 10 638 974   99,3 % |
| saksalainen | 550 062   6,9 % | 477 153   5,5, % | 533 045   3,6 % | 22 455   0,2 % | 50 765   0,5 % | 35 594   0,4 % | 11 310   0,1 % |
| slovakki | 141 877   1,8 % | 104 786   1,2 % | 175 550   1,2 % | 25 988   0,3 % | 30 630   0,3 % | 21 176    0,2 % | 9 101   0,1 % |
| romanialainen | 23 695   0,3 % | 16 221   0,2 % | 1 051 026   7,2 % | 14 713   0,2 % | 15 787   0,2 % | 12 624   0,1 % | 8 874   0,1 % |
| ruteeni | - | - | 547 770   3,7 % | - | - | - | - |
| kroaatti | 58 931   0,7 % | 47 337  0,5 % | 12 346  0,1 % | 20 423  0,2 % | 33 014  0,3 % | 17 609  0,2 % | 13 895  0,1 % |
| serbi | 17 132  0,2 % | 7 031  0,1 % | 213 585  1,5 % | 5 158  0,1 % | 4 583  0,1 % | 12 235  0,1 % | 2 805  0,0% |
| vendi,   sloveeni | 6 087  0,1 % | 5 464  0,1 % | 20 336  0,1 % | 4 473  0,1 % | laskettu   kroaattien ryhmään | 4 205  0,0 % | 1 731  0,0 % |
| mustalaiset   | 6 989  0,1 % | 7 841  0,1 % | 76 209  0,5 % | 21 387  0,2 % | 25 633  0,3 % | 34 957  0,3 % | 6 404  0,1 % |
| muut | 26 123  0,3 % | 18 946   0,2 % | 29 210  0,2 % | 14 161  0,1 % | 14 534  0,1 % | 17 462  0,2 % | 16 369  0,2 % |
| juutalainen | - | - | 139 041  0,9 % | - | - | - | - |
| yhteensä | 7 986 875 | 8 685 109 | 14 679 573 | 9 204 799 | 9 961 044 | 10 322 099 | 10 709 463 |
Uskonnot

Enemmistö Unkarin väestöstä (54,5 %) kuuluu katoliseen kirkkoon; osa heistä on roomalaiskatolisia, osa idän katolisia. 15,9 % väestöstä on kalvinisteja ja 3 % luterilaisia. Juutalaisia elää Unkarissa nykyään 80 000, mutta ennen holokaustia heidän lukumääränsä oli 800 000. Uskontokuntiin kuulumattomia on väestöstä 14,5 %, mikä on seurausta ennen vuotta 1989 toimineen kommunistisen hallinnon kielteisestä suhtautumisesta uskontoihin.
Kieli

Unkarin kieli kuuluu suomalais-ugrilaisten kielten ugrilaiseen haaraan, ja se on ainoa ei-indoeurooppalainen kieli, jota puhutaan laajemmalti Keski-Euroopassa. Unkari on saanut lainasanoina vaikutteita erityisesti turkkilaisista kielistä, slaavilaisista kielistä ja saksasta. Unkarissa puhuttavat unkarin murteet poikkeavat toisistaan hyvin vähän.
Kehitystavoitteet

Vuonna 2007 arvioitiin, että Unkari saavuttaa todennäköisesti  YK:n vuosituhattavoitteista viisi. Sen sijaan nälän ja köyhyyden vähentämiseen liittyvä tavoite jäänee saavuttamatta.
Aiheesta muualla

Kuvia tai muita tiedostoja aiheesta Unkarin väestö Wikimedia Commonsissa
Esztergomin basilika
Vanitas vanitatum

Vanitas vanitatum voi tarkoittaa seuraavia asioita
Vanitas - asetelmamaalausten aihepiiri, joka muistuttaa kuolevaisuudesta
Vanitas vanitatum et omnia vanitas - latinankielinen mietelause
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanitas vanitatum”, voi hakea sivunnimihaulla, laajalla sivunnimihaulla tai tekstihaulla.
Valkealampi (Kangasniemi, Reinikkala)

| Valkealampi |
| --- | --- |
Valtiot:  Suomi
Maakunnat:  Etelä-Savo
Kunnat:  Kangasniemi
Koordinaatit:  61°59′01″N, 26°45′11″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Puulaveden alue (14.92)
Laskuoja:  oja Mustalampeen 
Järvinumero:  14.923.1.087
Mittaustietoja
Pinnankorkeus:  105,6 m  
Pituus:  180 m  
Leveys:  80 m  
Rantaviiva:  0,432 km  
Pinta-ala:  0,953 ha  
Saaria:  ei saaria 
 fiValkealampi 
Valkealampi  on Etelä-Savossa Kangasniemellä  Reinikkalan lähellä sijaitseva lampi.
Maantietoa

Lampi on 180 metriä pitkä, 80 metriä leveä, ja sen pinta-ala on 1,0 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Puulan lähi-alueeseen (14.923) se kuuluu. Lammen vedenpinnan korkeus on 105,6 metriä mpy.
Udai Hussein

Udai Hussein
Udai Saddam Hussein al-Tikriti (arabiaksi: عُدي صدّام حُسين‎, 18. kesäkuuta 1964 Bagdad – 22. heinäkuuta 2003 Mosul) oli Saddam Husseinin vanhin poika. Udaita pidettiin Saddamin seuraajana Irakin johtoon, kunnes isä vangitutti Udain tämän pahoinpideltyä ja puukotettua Saddamin suosiman palvelijan hengiltä 1988. Saddam Hussein alkoi suosia nuorempaa poikaansa, Qusaita, Udain jatkaessa julman ja säälimättömän maineensa vaalimista ja kasvattamista.  Hänen äitinsä on Saddamin ensimmäinen vaimo Sajida Talfa. Hänellä oli kolme sisarta: Rana, Raghad ja Hana. Vuoteen 2003 asti hän oli Irakin olympiakomitean johtaja. Häntä sanottiin Irakin mediakeisariksi, koska hän johti useita lehtiä ja TV-kanavia.
Udai menetti ”kruununprinssin” asemansa vuonna 1988, kun hän oli Egyptin presidentin Hosni Mubarakin vaimon Suzanne Mubarakin kunniaksi järjestetyillä illallisilla, ja murhasi isänsä palvelijan ja koemaistajan Kemal Hana Gegeon. Kertomukset tapahtumasta vaihtelevat, mutta yleisesti hyväksytyn kuvauksen mukaan joukko Saddam Husseinin henkivartijoita ja muuta henkilökuntaa oli kokoontunut viettämään omia juhliaan valtion juhlaillallisten naapuriin. Juhlan kunniaksi henkivartijat ammuskelivat ilmaan ja Udai Husseinin mentyä paikalle vaatimaan hiljaisuutta, Gegeo kieltäytyi, jonka jälkeen Udai tappoi tämän.  Mubarak kuvaili Udaita psykopaatiksi.
Kemal Gegeon murhan jälkeen Udai Hussein vangittiin, mutta hänet vapautettiin reilun kuukauden kuluttua. Vapauttamista edelsi julkinen kampanja, jonka yhteydessä uhrin isän kirjoittama armonanomus julkaistiin valtion mediassa. Vankilasta vapautumisen jälkeen Saddam Hussein lähetti Udain Sveitsiin. Sveitsin hallitus kuitenkin karkotti Udain jo vuonna 1990, kun tämä oli tapellut poliisin kanssa ravintolassa. Samana vuonna Udai oli ostanut salaa uraania Etelä-Afrikasta, minkä vuoksi Yhdysvallat katkaisi välit Irakiin.
Udai Husseinia on usein kuvattu psykopaatiksi, ja hänen sanotaan tappaneen, kiduttaneen ja raiskanneen lukuisia ihmisiä Irakissa. Hän johti myös Irakin olympiakomiteaa, ja hän kidutti heikosti menestyneitä urheilijoita. Häntä vastaan tehtiin vuonna 1996 murhayritys, jossa hän haavoittui vakavasti ja joutui loppuelämänsä käyttämään kävelykeppiä.
Hän oli Yhdysvaltojen julkaisemalla etsityimpien irakilaisten listalla kolmannella sijalla. 22. heinäkuuta 2003 Yhdysvaltain 101. laskuvarjodivisioonan joukot ampuivat hänet ja hänen veljensä Qusain Mosulissa kuusituntisessa tulitaistelussa. Myös Qusain 14-vuotias poika sekä kolmikon mukana ollut henkivartija kuolivat taistelussa. Veljeksistä maksettiin 30 miljoonan dollarin palkkio.
Likaisia enkeleitä, valkoisia sotilaita

| Likaisia enkeleitä, valkoisia sotilaita Loose Prick |
| --- | --- | --- |

Studioalbumin tiedot
 Äänitetty : 1979–1982
 Julkaistu: 2002
 Formaatti: CD
 Tuottaja(t): Epe Helenius, Loose Prick, Mika Sundqvist, Reima Saarinen
 Tyylilaji: punk rock
 Kesto: 72.11
 Levy-yhtiö: Poko Rekords
Loose Prickin muut julkaisut
| Etkö rakastaisi, että joku rakastaisi 1981 | Likaisia enkeleitä, valkoisia sotilaita 2002 |   |
Likaisia enkeleitä, valkoisia sotilaita on punkrock-yhtye Loose Prickin kokoelma-CD, joka julkaistiin vuonna 2002. Sen kokosivat Loose Prick ja Epe Helenius. Kokoelman alaotsikkona on "Loose Prickin parhaat levytykset 1979-1982".
Kappaleet

Mua potkitaan päähän – 2.14
Velton nimeen – 2.07
Mä en jaksa enää – 2.57
Kaupunki elämää – 2.36
Viisi päivää kuolemaa – 2.56
Sinä uinuja – 2.13
Yöt ympäri – 1.58
Jokin meni vikaan – 2.40
Likaiset enkelit – 2.27
Kai me oikein tehtiin – 2.43
Sä pelkäät – 2.11
Mikään ei saa mua jäämään – 2.31
Kaupunki peittyy taas pimeään (LP-versio) – 2.21
Valkoiset sotilaat – 6.11
Enkelitkin ovat vaienneet – 4.06
Ikkuna avautuu – 3.09
Yö ei tuu koskaan mua lähelle – 2.30
Etkö rakastaisi, että joku rakastaisi – 2.28
Miksei ne vois kuolla? – 6.19
Pidän hetkistä kiinni – 4.46
Pieni elämä – 2.19
Jäätynyt hymy – 4.24
Viimeinen tanssi kadulle – 4.07
Aiheesta muualla

Likaisia enkeleitä, valkoisia sotilaita discogs.com -sivustolla
Lehmijärvi (Ylöjärvi, Länsi-Teisko)

| Lehmijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°43′39″N, 23°41′51″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Näsijärveen 
Järvinumero:  35.311.1.039
Mittaustietoja
Pinnankorkeus:  117 m  
Rantaviiva:  0,389 km  
Pinta-ala:  1,128 ha  
Saaria:  ei saaria 
 fiLehmijärvi 
Lehmijärvi  on Pirkanmaalla Ylöjärvellä Länsi-Teiskon kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,1 hehtaaria ja se on 150 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 400 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) se kuuluu. Järven vedenpinnan korkeus on 117 metriä mpy.
Likainen pommi (elokuva)

| Likainen pommi |
| --- | --- |
 Elokuvan juliste.
Ohjaaja:  Elias Koskimies
Käsikirjoittaja:  Elias Koskimies
Tuottaja:  Jarkko Hentula
Säveltäjä:  Kepa Lehtinen
Kuvaaja:  Hena Blomberg
Leikkaaja:  Iikka Hesse
Lavastaja:  Vilja Katramo Okku Rahikainen  Tytti Tiri
Pääosat:  Malla Malmivaara Jukka Puotila Ilkka Villi Iida Lampela Niina Herala Jussi Vatanen
Valmistustiedot
Valmistusmaa:   Suomi
Tuotantoyhtiö:  Juonifilmi Oy
Ensi-ilta:  23. syyskuuta 2011
Alkuperäiskieli:  suomi
Budjetti:  700 000 €
Aiheesta muualla
IMDb 
Elonet
AllMovie
Infobox OKNimi-testi OK: 
Likainen pommi on vuonna 2011 ensi-iltansa saanut suomalainen komediaelokuva, jonka on ohjannut ja käsikirjoittanut Elias Koskimies. Suomen elokuvasäätiön tuki elokuvalle oli 345 000 euroa.
Elokuva kertoo levy-yhtiössä työskentelevästä 28-vuotiaasta Mircusta, joka saa projektikseen 15-vuotiaan teinisensaation.
Rooleissa

| 0 | 1 | 2 |
| --- | --- | --- |
|   Malla Malmivaara   | … |   Mirccu   |
|   Jukka Puotila   | … |   Martin Bakka   |
|   Ilkka Villi   | … |   Roba   |
|   Iida Lampela   | … |   PD   |
|   Niina Herala   | … |   Laura Melanie   |
|   Jussi Vatanen   | … |   Jali   |
Aiheesta muualla > Arvostelut

Tuija Pyhäranta: Likainen pommi  21.9.2011. Filmgoer.fi.
Lino Pizzi

Lino Pizzi (s. 25. syyskuuta 1942 Rivara) on italialainen roomalaiskatolinen piispa. Hänet vihittiin papiksi 18. kesäkuuta 1966 ja nimitettiin Forlì-Bertinoron hiippakunnan johtoon 12. marraskuuta 2005. Piispaksi vihkiminen seurasi 22. tammikuuta 2006. Pääkonsekraattorina toimi Paolo Romeo, jota avustivat Benito Cocchi ja Vincenzo Zarri. Pizzi asetettiin virkaansa 29. tammikuuta.
Vaimoni on konna

| Vaimoni on konna> Jopog manura |
| --- | --- |

Ohjaaja:  Cho Jin-gyu
Käsikirjoittaja:   Hyo-Jin Kang  Moon-saeng Kim  Moon-Sung Kim 
Tuottaja:  Sun-Yeol Lee
Kuvaaja:  Jo-Myeong Jeon
Leikkaaja:  Gok-ji Park
Pääosat:   Eun-Kyung Shin  Sang-Myeon Park  Jae-Mo Ahn  In-Kwon Kim 
Valmistustiedot
Valmistusmaa:  Etelä-Korea
Tuotantoyhtiö:  Korea Pictures
Ensi-ilta:  2001
Kesto:  109 min
Alkuperäiskieli:  korea
Aiheesta muualla
IMDb 
Elonet
AllMovie
Infobox OKNimi-testi OK: 
Vaimoni on konna (hangul: 조폭 마누라; uudistettu latinisaatio: Jopok Manura) on vuonna 2001 ensi-iltansa saanut Cho Jin-gyun (joskus muodossa Jin-Kyo Cho) ohjaama eteläkorealainen toimintaelokuva.
Näyttelijät

| 0 | 1 | 2 |
| --- | --- | --- |
|  Eun-Kyung Shin  | … |  Cha Eun-jin   |
|  Sang-Myeon Park  | … |  Kang Su-il   |
|  Jae-Mo Ahn  | … |  Bada   |
|  In-Kwon Kim  | … |  Banse   |
Lähde:
Aiheesta muualla

Jopok Manura. Turner Classic Movies – TCM. Arkistoitu 23.5.2021. Viitattu 12.8.2022. (englanniksi)
Jopok Manura TV Guide. Viitattu 12.8.2022. (englanniksi)
Jopok Manura (2001) British Film Institute – BFI. Viitattu 12.8.2022. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: [[:]]
Käännös suomeksi